**เกณฑ์ทั่วไป**

**หลักเกณฑ์การเสนอของบประมาณรายจ่ายประจำปี พ.ศ. 2563 รายการงบลงทุน**

1. ครุภัณฑ์หรือสิ่งก่อสร้างต้องสอดคล้องกับนโยบายของรัฐบาล ยุทธศาสตร์ประเทศ แนวทางการดำเนินงานตามแผนพัฒนาเชิงยุทธศาสตร์และแผนปฏิบัติการ 4 ปี ของมหาวิทยาลัย
2. ครุภัณฑ์หรือสิ่งก่อสร้างจะต้องมีแผนการใช้ประโยชน์อย่างชัดเจนและไม่สร้างภาระรายจ่ายประจำเพิ่มขึ้นโดยไม่จำเป็น
3. ครุภัณฑ์หรือสิ่งก่อสร้างที่เป็นภาระผูกพันรายการใหม่ในปีงบประมาณ พ.ศ. 2563 ให้กำหนดวงเงินให้มีความเหมาะสมโดยคำนึงถึงกรอบวงเงินในภาพรวมของหน่วยงาน

**เกณฑ์เฉพาะ**

**ก. ค่าที่ดินและสิ่งก่อสร้าง**

1. หน่วยงานเสนอขอเฉพาะรายการปรับปรุงสิ่งก่อสร้างเท่านั้น การก่อสร้างอาคารใหม่จะเสนอของบประมาณตามนโยบายการพัฒนาของมหาวิทยาลัย
2. หน่วยงานต้องมีความพร้อมในการก่อสร้าง โดยมีข้อมูลประกอบการพิจารณางบประมาณ ดังนี้
* รายละเอียดแบบรูปรายการ
* บัญชีแสดงปริมาณราคา (BOQ) ที่มีรายเซ็นผู้ประเมินราคากำกับ
* รายละเอียดประกอบการจัดจ้าง (TOR) มีรายเซ็นของผู้กำหนดรายละเอียด และหัวหน้าหน่วยงานครบถ้วน
* รายละเอียดตามแบบแสดงรายการ ปริมาณงาน และราคา ปร.4 แบบสรุปค่าก่อสร้าง ปร.5 (ก) และแบบสรุปราคากลางงานก่อสร้างอาคาร ปร.6
* จัดทำรายละเอียดคำชี้แจงรายการสิ่งก่อสร้าง (แบบ ง.5)
* มีสถานที่/พื้นที่พร้อมดำเนินการได้ทันที
* มีการตรวจสอบและดำเนินการตามกฎหมายหรือระเบียบที่เกี่ยวข้อง
1. การก่อสร้างเพิ่มเติมเพื่อรองรับปริมาณงานที่เพิ่มมากขึ้น หรือการปรับปรุงสิ่งก่อสร้างเดิมเพื่อเพิ่มประสิทธิภาพ/คุณภาพ/มาตรฐานของการปฏิบัติงานของหน่วยงาน ต้องมีแผนการขยาย หรือเพิ่มปริมาณกลุ่มเป้าหมายหรือปริมาณงานอย่างชัดเจน
2. การก่อสร้างเพื่อทดแทนสิ่งก่อสร้างเดิมที่เสื่อมสภาพ ต้องแสดงสภาพการใช้งานของสิ่งก่อสร้างเดิม ความจำเป็นที่ต้องก่อสร้างใหม่แทนการปรับปรุงของเดิม และคาดการณ์ผู้ใช้งาน/ผู้ใช้ประโยชน์ภายหลังจากการก่อสร้างเสร็จสิ้น
3. สิ่งก่อสร้างที่เป็นรายการผูกพันตามสัญญา และรายการผูกพันตามมาตร 23 ให้ตรวจสอบสถานะในปัจจุบัน และพิจารณาจากผลการดำเนินงานกับงวดงานตามสัญญา หรือแผนการใช้จ่ายตามสถานการณ์จริง
4. การก่อสร้างอาคารใหม่ต้องจัดทำตามกฎกระทรวง ของกระทรวงพลังงาน ซึ่งได้กำหนดประเภท หรือขนาดของอาคาร และมาตรฐาน หลักเกณฑ์ และวิธีการในการออกแบบอาคารเพื่อการอนุรักษ์พลังงาน พ.ศ. 2552 ซึ่งได้ประกาศไว้ในราชกิจจานุเบกษา เล่มที่ 126 ตอนที่ 12 ก วันที่ 20 กุมภาพันธ์ 2552

**ก. ค่าครุภัณฑ์**

1. เน้นครุภัณฑ์ห้องปฏิบัติการ เพื่อใช้ในการฝึกปฏิบัติของนักศึกษา และครุภัณฑ์ที่ต้องใช้ในการพัฒนาการจัดการศึกษาในสาขาที่เกี่ยวข้องกับนโยบาย และยุทธศาสตร์ชาติ
2. จัดทำกรอบความต้องการครุภัณฑ์ตามแบบฟอร์มที่กำหนดให้ครบถ้วน และการจัดหาครุภัณฑ์เพื่อทดแทนครุภัณฑ์ที่เสื่อมสภาพ ต้องแสดงสภาพการใช้งานของครุภัณฑ์เดิม ความจำเป็นที่ต้องจัดหาใหม่แทนการซ่อมแซมของเดิม และคาดการณ์ผู้ใช้หลังจากจัดหาเสร็จสิ้น
3. ครุภัณฑ์คอมพิวเตอร์ทุกชนิด ให้เสนอขอสำหรับการจัดการเรียนการสอนของนักศึกษา โดยเป็นครุภัณฑ์สำหรับห้องปฏิบัติการหรือห้องบรรยายเท่านั้น
4. หน่วยงานต้องมีความพร้อมในการจัดหาครุภัณฑ์ โดยมีคุณลักษณะเฉพาะ มีใบเสนอราคา 3 บริษัท รายละเอียดประกอบการจัดซื้อจัดจ้าง (TOR) ที่มีรายเซ็นของผู้กำหนดรายละเอียด และหัวหน้าหน่วยงานครบถ้วน
5. สนับสนุนการเสนอขอครุภัณฑ์ประจำห้องปฏิบัติการ เพื่อใช้ในการฝึกปฏิบัติและการนำเสนองานวิจัยของนักศึกษาและอาจารย์ โดยให้มีใบงานประกอบการเสนอขอรายการครุภัณฑ์ของทุกรายการ
6. การปรับปรุง/พัฒนา/ซ่อมแซมครุภัณฑ์เดิม เพื่อเพิ่มประสิทธิภาพ/คุณภาพ/มาตรฐานของการปฏิบัติงานของหน่วยงาน หรือการจัดหาครุภัณฑ์เพิ่มเติมเพื่อรองรับปริมาณงานที่เพิ่มขึ้น ต้องมีแผนการขยายหรือเพิ่มปริมาณกลุ่มเป้าหมายหรือปริมาณงานอย่างชัดเจน
7. การตั้งราคาต่อหน่วย กรณีที่รายการครุภัณฑ์ที่มีราคามาตรฐาน ให้ตั้งราคาตามบัญชีราคามาตรฐานครุภัณฑ์ ของสำนักงบประมาณ ฉบับล่าสุด สามารถดาวน์โหลดได้ที่ www.bb.go.th และราคาตามเกณฑ์ราคากลางและคุณลักษณะครุภัณฑ์คอมพิวเตอร์ ของกระทรวงดิจิทัลเพื่อเศรษฐกิจและสังคม ฉบับล่าสุด สามารถดาวน์โหลดได้ที่ www.mict.go.th
8. สำหรับรายการครุภัณฑ์ที่มีราคาต่อหน่วยแตกต่างไปจากในบัญชีราคามาตรฐานครุภัณฑ์ ควรมีคุณลักษณะที่แสดงให้เห็นถึงความแตกต่างอย่างชัดเจน แสดงให้เห็นถึงความเหมาะสมของราคาและคุณประโยชน์ของครุภัณฑ์นั้นๆ
9. การเสนอขอชุดรายการครุภัณฑ์ ที่ประกอบด้วยรายการย่อยหลายรายการ ให้หน่วยงานระบุราคาต่อหน่วย/คุณลักษณะของรายการย่อย และตรวจสอบราคามาตรฐานครุภัณฑ์ของรายการย่อยทุกรายการ
10. รายการครุภัณฑ์ควรเป็นชื่อภาษาไทย และเป็นชื่อกลางๆ ที่สื่อความหมายได้ ไม่ระบุร้านค้าหรือ รุ่นของรายการครุภัณฑ์กรณีที่มีความจำเป็นต้องเป็นชื่อภาษาอังกฤษ ให้วงเล็บต่อท้ายชื่อภาษาไทย
11. การขอจัดซื้อรายการครุภัณฑ์เครื่องปรับอากาศใหม่ หรือทดแทนของเดิม จะต้องผ่านการพิจารณาด้านการบริหารจัดการพลังงานจากกองอาคารสถานที่ก่อน
12. การขอจัดซื้อรายการครุภัณฑ์ประกอบอาคาร จะต้องเป็นอาคารใหม่ที่ยังไม่เคยขอรายการครุภัณฑ์มาก่อน และรายการครุภัณฑ์ประกอบอาคารต้องมีวงเงินไม่เกิน 30% ของราคาก่อสร้างทั้งหมด
13. กรณีครุภัณฑ์ชนิดเดียวกัน แต่เสนอขอหลายภาควิชา/สาขาวิชา/ฝ่ายงาน ขอให้รวมจำนวนหน่วยและตั้งงบประมาณเป็นรายการเดียว แต่ให้ระบุสาขาที่เสนอขอในแบบฟอร์มช่องที่ให้ระบุสาขา

ตัวอย่าง

|  |  |  |  |  |
| --- | --- | --- | --- | --- |
| รายการ | จำนวนหน่วย | ราคาต่อหน่วย | วงเงินงบประมาณ | ระบุสาขาวิชา |
| เครื่องคอมพิวเตอร์สำหรับงานประมวลผล | 5 เครื่อง | 30,000 บาท | 150,000 บาท | สาขา1 จำนวน 1 เครื่องสาขา2 จำนวน 2 เครื่องสาขา3 จำนวน 2 เครื่อง |

1. ต้องจัดทำรายละเอียดคำชี้แจงรายการครุภัณฑ์ (แบบ ง.4) โดยมีข้อมูลครบถ้วนสมบูรณ์